Document ID: 31996R1238

KOMMISSIONENS FORORDNING (EF) Nr. 1238/96 af 28. juni 1996 om nedsættelse af basis- og opkøbspriserne for blomkål og citroner indtil udgangen af høståret 1996/97 som følge af overskridelsen af interventionstærsklen for høståret 1995/96
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved forordning (EF) nr. 1363/95 (2), særlig artikel 16b, stk. 4, og
ud fra følgende betragtninger:
Ved Kommissionens forordning (EF) nr. 1111/95 (3) blev interventionstærsklerne for høståret 1995/96 fastsat til 63 800 tons for blomkål og 361 000 tons for citroner;
i henhold til artikel 16a, stk. 1, i forordning (EØF) nr. 1035/72 og artikel 2, stk. 1, i Rådets forordning (EØF) nr. 2240/88 af 19. juli 1988 om fastsættelse for så vidt angår ferskner, citroner og appelsiner af gennemførelsesbestemmelserne til artikel 16b i forordning (EØF) nr. 1035/72 om den fælles markedsordning for frugt og grøntsager (4), senest ændret ved forordning (EF) nr. 1327/95 (5), nedsættes basis- og opkøbspriserne, hvis de interventionsforanstaltninger, der i artikel 2, stk. 2 og 3, i Rådets forordning (EØF) nr. 1121/89 af 27. april 1989 om indførelse af en interventionstærskel for æbler og blomkål (6), senest ændret ved forordning (EF) nr. 1327/95, i givet produktionsår træffes for blomkål, ferskner, nektariner og citroner, vedrører mængder, der overstiger interventionstærsklerne for disse produkter for dette produktionsår, det følgende produktionsår med 1 % pr. overskridelsestranche på 20 200 tons for blomkål og på 11 200 tons for citroner;
ifølge oplysninger fra medlemsstaterne vedrørte interventionsforanstaltningerne i Fællesskabet for høståret 1995/96 85 733 tons for blomkål og 483 002 tons for citroner; Kommissionen konstaterede en overskridelse af interventionstærsklerne for nævnte høstår på 21 933 tons for blomkål og på 121 402 tons for citroner;
det følger af det foregående, at de basis- og opkøbspriser for blomkål, ferskner, nektariner og citroner, der er fastsat i Rådets forordning (EF) nr. 1190/96 (7) for høståret 1996/97, skal nedsættes med 1 % for blomkål og 10 % for citroner;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -
UDSTEDT FØLGENDE FORORDNING:
Artikel 1
De basis- og opkøbspriser for blomkål, ferskner, nektariner og citroner for høståret 1996/97, der er fastsat ved forordning (EF) nr. 1190/96, nedsættes med 1 % for blomkål og 10 % for citroner og fastsættes som angivet i bilaget.
Artikel 2
Denne forordning træder i kraft den 1. juli 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. juni 1996.

Labels: 2
3
17